**Nu-ţi fie teamă, prunc frumos**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lumea asta când soseşti,

O lume zbuciumată,

Nu-ţi fie teamă, nu eşti singur,

Ai mamă şi ai tată.

De unde ai venit, nu ştii,

Nu ai cerşit la nimeni viaţă,

Dar dacă simţi o mână caldă

Şi îngerii te-ating pe faţă,

Şi dacă vezi perechi de ochi

Ce te privesc cu încântare,

Nu-ţi fie teamă, prunc frumos,

Vei creşte fericit şi mare.

Căci eşti un dar nepreţuit,

Copil cuminte, crud şi mic.

Îţi stau la căpătâi doi îngeri,

Nu-ţi fie teamă de nimic.

Nu-ţi fie teamă, prunc frumos,

Ai doi părinţi ce îţi zâmbesc

Şi fii convins, ei zi de zi

Cu dragoste te cresc.